Det er Evangelisten Jens Larsen, der selv har bygget skibet om til en flydende kirke. Klokken 10 i formiddag blev Jesus solgt på tvangsauktion på havnen i Sæby. Jens Larsen var ellers på forhånd sikker på, at hans skib Jesus var i Guds hænder. - Jeg skal ikke gøre noget ved, at der er en anden, der har købt den, sådan lød min profeti, så jeg er bare afventende, siger Jens Larsen, der er overbevist om, at han stadig skal giftes på skibet til efteråret. Skibet blev solgt for 75.000 kroner.
I Sæby har der igennem de seneste år ligget et skib med navnet Jesus. Skibet, der nærmest er en flydende kirke, blev i dag solgt på en tvangsauktion.